ম্যাচের তিন মিনিটে অরিজিৎ বাগুইয়ের থেকে বল পেয়ে হেনরি কিসেকার ডান পায়ের শট চলে যায় গোলে। লিগের পঞ্চম গোলটি করে ফেলেন হেনরি। ৪৪ মিনিটে দ্বিতীয় গোল করে যান সেই হেনরিই। দুই ডিফেন্ডারকে কাটিয়ে সামনের দিকে বল বাড়িয়েছিলেন ডিকা। সেই বল ধরেই শুভমকে দ্বিতীয়বার পরাস্ত করলেন সেই হেনরিই। তার আগেই নিশ্চিত গোলের সুযোগ নষ্ট করেছেন ডিকা। প্রথমার্ধের শেষ মুহূর্তে হ্যাটট্রিকের সুযোগও নষ্ট করলেন হেনরি কিসেকা।